  Виталий Пронин Россилэн Президентэз В. Путин «За спасение погибавших» медален сӥлы кариз эмъясез А. Тамашовез но оперуполномоченноез Д. Струнинэз. Кык ар талэсь азьло сюрес вылын шуккиськон учыре шедиз ӝог юрттэт сётон машина. Нылпи элькун больницаысь А. Тамашов секыт висись вож нуныен отын вал. 700 граммъем эке инкубаторе интыямын вал. Инкубатор ужамысь дугдӥз - нунылэн улэп кылёнэзлы оскон быриз. Но ачиз но зол сӧсырмыны шедем эмчи нюжтӥськиз нуны доры, юрттэт сётӥз. Ассэ А. Тамашовез но соку реанимацие келяно луиз. Пинал улэп кылиз. Д. Струнин Чупчиын выёнлэсь утиз 3 муртэ: кык пиналэз но одӥг воргоронэз. Берлоез, пиосты утьыны турттыса, ачиз но йӧ улэ кошкыны кутскиз вал.Элина Кумачёва Туспуктэм: Удмуртиысь Югдурез утёнъя министерстволэн пресс-службаез (Д. Струнин). Теги: Президент юрттэт  